mteb/NusaParagraphTopicClassification huggingface dataset:
Taman Waduk Ria Rio berada di Pulomas, merupakan waduk yang sebenernye udeh ade lama banget di Jakarta Timur. Tetapinye baru diperbaaharui lagi tempatnye jadi cakep banget, dan telah diresmikan sejak tahun 2013 lalu. Taman Waduk Ria Rio ntu menempati area seluas 2,6 hektar. Ada seabrek abrek hal yang bisa dilakukan di ntu ruang terbuka hijau ini. Misalnye, seperti olahraga atau ngeloneng sambil menikmati pemandangan sekitarnye. Taman Waduk Ria Rio ntu letaknye di Jalan Pulo Mas Utara Blok E No. 1, Kelurahan Kayu Putih, Kecamatan Pulo Gadung, Jakarta Timur. Taman Kota Waduk Ria Rio ntu memiliki lintasan joging yang nyaman dilintasinye untuk berolahraga atau berjalan santai. Tempatnye asri bejibun rumput tertata cantik, air waduknye bersih, dan bejibun pohon pohon cantik menambah keasriannye ntu taman, di ntu taman ada salah satu pohonnye yang mencuri perhatian, ya ntu pohon baobab, pohon raksasa yang tingginye bisa mencapai 30 meter. Pohon ntu sengaja ditanam di taman tersebut karena dapat menyerap dan menyimpan air dengan baik pada batangnye. Karena cukup unik, banyak orang yang menyempatkan dirinye untuk berfoto dengan latar pohon baobab. Sarana dan prasarananye yang ada selalu dijaga dengan baik, tanaman juga rutin dirawat oleh petugas setiap harinye. Ntu taman beroperasinye setiap hari Taman Ria Rio dibuka mulai pukul 07.00 WIB hingga 18.00 WIB.
Mesin cuci front loading cara bukanye satu sisi pintu tempat pencucian. Walaupun mesin cuci top loading lebih nyaman buat punggung elu, kelemahannye gerakan mesin cuci bukaan atas lebih kesar ke pakaian, khususnye kalo mesin kelebihan beban. Nah kalo bukaan depan entu lebih lembut ke pakean. Selaen entu mesin cuci top loading juga susah nyuci barang yang lebih gede, kayak bantal atau selimut soalnye kagak semuanye tenggelem di air. Mesin cuci front loading make aer dan listrik lebih dikit daripada mesin cuci top loading. Mesin cuci front loading juga katenye lebih ramah lingkungan. Mesin cuci yang terbagus saat ini tentunye udeh ade teknologi yang hemat energi dan ramah lingkungan.
Perbedaan agama yang ada di Indonesia ntu udeh ada sejak zaman dahulu. Bangsa India awalnye memperkenalkannye agama Hindu dan Buddha masuk ke Indonesia. Kemudian disusul oleh kedatangan bangsa Gujarat yang membawa agama Islam. Mesjid merupakan rumah ibadahnye umat muslim. Kagak hanya ntu aje, masjid kerap juga berguna untuk kegiatannye perayaan hari besar, membina keutuhan ikatan jemaah, tempat berkonsultasi, dan lain sebagainye. Secara umum, sebuah kubah menjadi ciri khas pada eksterior masjid di Indonesia. Untuk bagian interior, masjid Indonesia kerap menggunakan dekorasi kaligrafi di dinding dan mimbar tempat khatib menyampaikan ceramah. Masyarakat Indonesia memiliki sebutan khusus untuk masjid yang memiliki ukuran lebih kecil. Mereka biasa menyebutnya sengan sebutan musala, surau, dan langgar. Dalam sejarah Islam, masjid menduduki peranannye yang penting dalam aktivitas sosial kemasyarakatan hingga kemiliteran. Indonesia sendiri memiliki beberapa masjid bersejarah yang cukup terkenal, ya ntu ; Masjid Raya Baiturrahman Banda Aceh, Masjid Raya Al-Mashun Medan, Masjid Raya Syekh Burhanuddin, Masjid Raya Pekanbaru, Masjid Agung Banten, Masjid Besar Kauman Yogyakarta, dan Masjid Jami Kudus, dan lain sebagainye.
Waktu aye gelar acara akad nikah, kan ada tuh pembacaan al-quran. Nah pas bacain Al-quran itu dari anak didiknye ustadzah nyang ada diingkungan RT aye. Dari nyang dibaca tuh kite bisa nilai, kalo anak ini tuh bisa baca al-quran dengan bae banget. Suaranye juga bikin kite merinding, jadi kite semua tuh terpaku ama baca al-qur'annye. Aye nyang denger dari dalem aja ikut terharu, kaga nyangka kalo nyang bacain qur'an tuh bakal semerdu itu di acara nikahan aye. Santrinya juga adem banget sikapnye, suara kalo ngomong juga lembut, sesuai dah ama ustadzah aye itu. Nah teryata, ada hadiah lagi nyang kaga pernah aye sangka dan teryata paling bermanfaat, aye tuh dikasih buku tentang pernikahan dan gimana cara jadi suami istri nyang bae dalem islam.
Bandros nyang atu êni bukanlah kuè tradisional khas Sunda, tapi Bandung Tour on the Bus. Bandros adalah bus wisatè nyang disêdièin pêmêrèntah Kotè Bandung buat parè pêlancong nyang mao ngidêrin Kotè Bandung. Bus wisatè êni bêrmulè dari rêncanè Wali Kotè Bandung padè wayah ntu, Ridwan Kamil, wayah dirinyè baru kêpilih jadi wali kotè padè 2013 lalu. Tujuan Bandros adalah buat ngêningkatin pariwisatè sêkaligus ngurangin macêt di Kota Bandung. Pêmêrèntah Kota Bandung ngadèin sayêmbara pênamèan bus wisate êni liwat Twittêr. Sayêmbara dimênangin amè Èrry Pamungkas nyang ngasih Bandros. Mênariknyè, bandros jugè mêrupakan kuè tradisional khas Sunda. Akhirnyè, padè 31 Dèsèmber 2013 nyang bêtêpatan amè malêm taun baru, Ridwan Kamil, rêsmi ngêluncurin bus wisatè Bandros.
Setelah Solo dan Jakarta punya bus wisata, kini Bandung juga punya bus wisata. Meski tidak sebesar dan semewah bus wisata di Jakarta namun bentuk bus wisata di Bandung cukup unik, termasuk namanye juga unik, namanye ntu “Bandros” atau kependekan dari Bandung Tour on Bus, nama ntu terinspirasi dari nama ganyeman khasnye Jawa Barat. Si Bandros ntu siap memanjakan wisatawannye yang berkunjung ke Bandung yang ingin menikmati suasananye Bandung, dan berkeliling kota dengan bus wisata nan unik ntu. Bandros punye beberape macem warna, warnanye dibeda bedai sesuai rutenye. Rute yang ditempuh oleh si Bandros akan melalui koridor tujuan wisata menarik di Kota Bandung, diantaranye melewati Jalan Braga, Jalan Pasirkaliki, Jalan Setiabudi, Jalan Dago. Ada pula jalur melalui jalan depan Balai Kota, Jalan Merdeka, Jalan Lembong, Jalan Tamblong, Jalan Asia-Afrika, Jalan Otista, Jalan Kepatihan, Jalan Dewi Sartika, dan Jalan Dalem Kaum. Secara umum jalur si Bandros akan melalui kawasan heritage di Bandung, ganyeman Bandung, dan tentunye pusat belanja pakaian seperti FO. Wisatawan yang berkunjung ke Kota Bandung dapat memanfaatkan bus ntu dengan sebelumnya memarkir kendaraan mereka di tempat tertentu. Berikutnye mereka dapat mengitari Kota Bandung menggunakan ntu Bandros. Moda transportasi berwisata ini diharapkannye dapet mengurangi kemacetan di Bandung saat hari-hari libur dimana biasanye padat oleh kendaraan dari luar kota terutama Jakarta.
Teryata emang perlu banget alat-alat pertolongan pertama gitu. Soalnye, kalo pertandingan-pertandingan gede kan ada divisinye sendiri. Kalo lagi latihan kite suka kelimpungan. Akhirnye setelah rapat buat nyediain barang P3K tuh disetujuin trus kite punya sendiri dah ala-alat pertolongan pertamanye. Emang kalo musibah ama bala kite gada nyang tau, cuma kan kalo kite maen olahraga futsal mah pasti ada aje insidennye. Aye juga mikir knapa kaga kepikir dari dulu gitu, padahal penting banget kan. Dulu tuh mangkanye kalo lagi ade tragedi kecil tuh suka kelimpungan nyari warung nyang jual betadine, lah pan jadinye repot ya. Akhirnye, aye kasih solusi terbaik dan semua juga nerima dengan baik.
Tara ngêrasè kêsusèhan molor. Têrnyatè, salèh atu carè sèhat nyang bisè dilakuin buat ngêbantu kualitas molor adalah yoga. Akhirnyè, Tara bêolahragè di rumèh barêng ênyak amè kêduè mpok wadonnyè, Mpok Tami amè Mpok Tika. Sêbêlon ngêmulè yoga, pêrtamè ênyaknyè nyuruh mêrèka ngêlakuin pêmanasan dulu. Ênyaknyè ngasih pêtunjuk gêrakan pêmanasan nyang dilakuin dan mêrèka miluin gêrakan ênyaknyè. Pênting sêbêlon ngêlakuin olahragè apè gè kitè kudu pêmanasan dulu. Alêsan utamènyè adalah supayè ngindarin cidêrè padè awak amè otot. Abis ngêlakuin pêmanasan, mêrèka mulè ngêlakuin gêrakan yoga. Mêrèka ngêlakuin gêrakan yoga kurang lêbih 45 mênit. Sêlaèn ngêjè awak lêbih bugêr, olahragè barêng kêluargè jugè têrasè lêbih nyênêngin.
Lokasi Indonèsia Masters 2023 bakal bêrlangsung di Istora Gêlora Bung Karno, Jakarta, padè 24–29 Januari 2023. Turnamèn ntu bêrjalan sêtêlèh pênyêlênggarèan Malaysia Open Super 1000 padè 10–15 Januari 2023 amè India Open Super 750 padè 17–22 Januari 2023. Indonèsia Masters 2023 bakal ngundang pêmaèn-pêmaèn top duniè buat tampil dalêm turnamèn bêrhadiah total USD 420.000 ntu. Hinggè wayah êni kêcatêt udèh ada 22 nêgarè nyang bêkomitmên buat bêrpartisipasi di Indonèsia Masters 2023 dan dipêrkirèin bakal têrus bêtambèh ampè 30 nêgarè. Sêlaèn sêbagè turnamèn, ajang ntu jugè mêrupakan salèh atu pêrhèlatan sêbagè pêmanasan ngadêpin kualipikasi Olimpiadê Paris nyang bakal dimulè padè April 2023.
Zaman aye kecil tuh punya ponsel masih sesuatu nyang keren banget dah pokoknye, semya orang belom tentu punya ponsel. Tapi, dulu pas SD aye suka dipinjemin ponsel tuh ama om aye, nah tuh ponsel suka ayr kalungin di leher. Nah, orang-orang tuh suka pada ngeliatin dengan heran karna kaget aye kecil-kecil udeh dikasih hp. Padahal pas itu aye jalan di gerombolan anak mahasiswa, tapi mereka heran soalnye aye masih kecil udah dikasih pegang ponsel. Pas itu aye rasanye keren banget dah, soalnye kaga dikit orang nyang ngeliatin, padahal mah sebenernya tuh ponsel juga boleh minjem. Tapi seenganye aye bisa begaya dikit lah di depan orang-orang.
Ade deskripsi dari beberape hal yang katenye ciri-ciri masyarakat jaman bercocok tanem. Pertama, katenye entu orang udeh mulai kagak nomaden dan netep di suatu lokasi secara grup. Kedua, udeh mulai bercocok tanem secara berladang. Orang pada entu jaman bakalan bersihin hutan, abis entu tanemin tanaman yang bisa dibadog. Ketiga, orang-orang juga udeh mulai lakuin ternak dan piara hewan. Katenye para ahli, hewan yang mulai diternak entu anjing yang kemungkinannye jadi temalen berburu dan babi buat dibadog. Keempat, katenye udeh ade sistem bagi kerja. Jadinye sebagian orang pada entu jaman profesinye jadi petani. Entu die beberape ciri-cirinye orang di jaman bercocok tanem.
Kerugian bisa aja terjadi kapan aje, udeh gitu faktor penyebabnye tuh macem-macem. Apalagi karna pandemi covid 19, orang-orang semua kena dampaknye, Karna itu kite harus neken biaya pengeluaran. Cara nyang Babeh lakuin itu dengan ngalahin salah satu toko nyang di sewa, tadinya kan ada 2 toko nyang Babeh sewa, sekarang tinggal 1 biji, prinsipnye nyang penting usaha tetep jalan. Terus langkah selanjutnye gencerin buat pesenan online karna pasti banyak orang nyang pesen lewat aplikasi. Soalnye kan orang pada kaga berani tuh buat keluar rumah, jadi pengiriman makanan lewat online malah makin gencer. Mangkanye tuh dimanfaatin kesempatan kaya gitu biar usaha kite tetep jalan.
Ciri raket ntu bebentuk padet soalnye bahan-bahannye ntu dari grafit nyeng dilapisin ama plastik ama senar juga jadinye punye ukuran nyeng tetep. Wujud raket ntu ndiri ujungnye bebentuk bidang opal (bulet telor), ade jaring senar di bagian ujungnye nyeng bebentuk opal, ade gagang kecil panjangnye sekitar 20 cm ama ade cekelan di bagian gagang ntu. Kalo tradisionalnye raket bulu tangkis dibikin dari kayu. Abis ntu aluminium atawa logam ringan laennye jadi bahan nyeng dipilih. Sekarang, ampir semue raket bulu tangkis profesional komposisinye komposit serat karbon (plastik bertulang grafit). Serat karbon punye kekuatan hebat dari perbandingan berat, kaku, ama kebisaannye ngasih perpindahan energi kinetik nyeng antep. Tapi, nyeng model rendahan mah masih make baja atawa aluminium buat sebagian atawa keseluruhan raketnye.
Sêbêlon duniè dihèbohin amè pandêmi awal 2020 lalu, nanyèin kabar têrkêsan basa-basi sêmatè. Saling ngêjagè, nguatin, amè ngêbantu wayah pandêmi adalah upayè nyang karang êni kitè butuhin. Sêmuè bise dilakuin dari hal sêdêrhanè, yakni dimulè dari nanyèin kabar kêrabat amè têmên-têmên têrdêkêt êlu. Êlu bisè saling bêrtukêr kabar, mêski tibang kêhubung liwat pirtual. Kitè èmang lagi bêrusahè baèk-baèk ajè di têngèh kêadèan nyang kagak baèk-baèk ajè. Kalo adè waktu lowong, gidah tanyèin kabar amè kondisi kêsèhatan kêrabat sêkaligus têmên-têmên têrdêkêt êlu, yè. Bêrkomunikasi dêngan kêrabat amè têmên-têmên wayah êni pênting bangêt sêbagè sistêm pêndukung biar kitè têtêp jadi manusiè nyang waras.
Wayah ntu ayè lagi pênêt-pênêtnyè amè gawèan. Sêmêntarè tulisan ayè masing adè rèpisi, udèh nongol lagi daptar gawèan dari èditor kêpalè. Akhirnyè, bèsoknyè ayè sêngajè pêgi kê sêbuah toko buku di Pasar Santa buat ngilangin pênêt. Namè tokonyè adalah POST atau biasè disêbut POST Santa, sêbuah toko buku indêpèndên nyang sêdêrhanè. Baru masup ajè udèh ngêjè ati ayè bahagiè. Tèmbok ruangan batè nyang dicèt putih amè pênêmpatan buku-buku sêkaligus intêriornyè nyang minimalis ngêjè toko buku êni kêliatan lêga amè adêm. Biasènyè di mari sêring diadèin kêlas, diskusi, atau pêluncuran buku. Sayangnyè, pas ayè datêng kagak adè kêgiatan ntu. Abis bacè-bacè, têpat jêm tigè sorè ayè pulang dêngan ngêbawè sêbuah buku bêrjudul Orang-Orang Oetimu. Ah, sênêngnyè!
Melibatkan karyawan ntu dalam pengambilannye suatu keputusan merupakan salah satu tips terhindar dari kebangkrutan. Sebagai pemilik bisnis, kite kagak boleh bersifat egois, coba untuk membaur dengan karyawan, dan dengarkan pemikiran karyawan. Bisa jadi ketika kite berdiskusi dengan karyawan, mereka memiliki ide yang bagus untuk mengembangkan bisnis, dan belum terpikirkan oleh kite. Selain mendapatkan pemikiran baru, kite juga ntu dapat melihat performa dan kontribusi mereka pada perusahaan. Setelah mencoba untuk menampung masukan dari karyawan, bisa berkonsultasi dengan kalangan profesional yang memang bisa dijadikannye panutan bisnis kite. Penting bagi kite untuk melihat masalah bisnis dari berbagai perspektif. Hal ntu tersebut dapat membantu kite dalam pengambilan keputusan. Berkonsultasi dengan orang ahli dapat membantu kite untuk mendapatkan pandangan baru dalam berbisnis.
Hampir semua orang sekarang pasti punya hape. Udah jarang banget orang yang megang hape tapi kagak ada internetnya. Jaman sekarang semua orang yang belajar atawa kerja, perlu banget ama hape lengkep ama internet. Jenis hape yang ada internetnya sekaligus sekarang paling banyak dipake orang ini ada 2, android ama ios. Kalo ios ini cuma merk iPhone doang yang pake. Kalo android, hampir semua merk hape sekarang pake. Ada Samsung, vivo, oppo, ama banyak lagi yang laennya. Kali ini kita ngomongin hape merk Samsung dulu. Hape Samsung ini ada udah lumayan lama. Ini hape bikinan Korea Selatan. Tiap taunnya, Samsung ngeluarin teknologi baru yang mantep. Ada aja ide yang dipake buat bikin cakep sekaligus canggih tiap tipe hapenya.
Pengertian Al-Quran menurut bahasa adalah bacaan atau sesuatu yang dibaca secara berulang. Sedangkan menurut terminologi, Al-Quran artinya firman Allah SWT yang diturunkan hanya kepada Nabi Muhammad SAW sebagai sebuah mukjizat untuk kemudian disampaikan dengan jalan mutawattir dengan perantaraan malaikat Jibril.  Al-Quran terdiri dari 114 surah, 30 juz, dan 6236 ayat menurut riwayat dari Hafsh, 6262 ayat menurut riwayat dari Ad-Dur, ataupun sebanyak 6214 ayat menurut riwayat dari Warsy. Al-Quran sendiri juga terbagi menjadi 30 bagian yang dikenal dengan nama juz. Surah dalam Al-Quran terdiri dari sejumlah ayat mulai dari surah-surah pendek hingga yang panjang.Lafadz Bismillahirrahmanirrahiim merupakan ciri dari pembuka seluruh Surah di Al-Quran selain Surah At-Taubah. Menurut tempat diturunkannya, surah-surah dalam Al-Quran terbagi menjadi dua golongan, yaitu Surah Makkiyah dan Surah Madaniyah.
Kuliner dari negarinye yang punye bunga cakep yaitu kembang sakura, nama negeranye yaitu Jepang. Jepang salah satu negara yang ganyemannye paling bejibun didemenin warga Indonesia. Salah satu ganyemannye yaitu ramen, bejibun warga Indonesia ngegaresin ramen yang rasa kuahnye sedep dari kaldu. Kuahnye yang akan kaldu ada yang rasanye pedes bikin orang yang ngegares ntu ganyeman kelopokan kepedesan. Cuaca di Jakarta saat ini lagi sering bener ujan, pas bener dah ujan ujan makannye yang kuah, kuah yang banyak, dikasih irisan cabe bejibun menambahkan kenikmatan ngeganyem ramen. Ramen bahan dasarnye mie dikasih lauk bejibun, ada telora, ayam, atau daging. Pokoknye dijamin nagih dah kalo lagi cuaca dingin makan yang kuahnye sedep dan pedes, rumah makan yang ngejualin menu ramen, jadi kite gapake keder dah kalo mau ngegares ntu ganyeman.
Ustadz-ustadz ato guru ngaji disekitar aye tuh hidupnye pada adem aje, mereka tuh sering banget bikin acara kemanusiaan buat bantu banyak orang, tapi mereka kaga pernah keabisan dana gitu, mereka juga mau repot padahal kaga mungkin untung juga pan. Dilingkungan aye juga tuh ustadz ama ustadzah ngajarin ngaji ibu-ibu, anak remaja, trus juga dibolehin tuh orang nyang mau ikut buat jadi penghapal qur'an. Aye kagum dah ama semangat trus juga ama ide-idenya buat bantu orang, orangnye juga kaga pernah berbuat hal macem-macem. Dalam lingkungan bertetangga juga dikenal orang juga baik. Mangkanye banyak orang juga nyang percaya trus kaga pernah mikir macem-macem.
Arti pêrtêmênan èmang kagak bisè dipandang sêbêlèh matè, apèlagi bagi kêsèhatan mèntal êlu. Têmên atau sobat adalah èlêmèn pênting nyang bisè ngêjagè mèntal êlu têtêp sèhat. Wayah êlu ngêmilikin masalèh kêluargè misalnyè, numpèhin isi ati padè têmên nyang bisè dipêrcayè bisè ngurangin bêban pikiran. Mungkin êlu ngêrasè bêrat bêcêritè padè kêluargè wayah lagi strès atau ngalamin bêban pikiran têntang banyak hal. Dalêm situasi êni, êlu bisè nyurèhin pêrasèan kêpadè têmên. Arti pêrtêmênan têradêp kondisi mèntal nyang sèhat gè kagak maèn-maèn. Pênêlitian ngungkap bahwa pêrtêmênan bisè ngêdatêngin bêrbagè manpaat buat kêsèhatan mèntal, antarè laèn ngêhadirin rasè saling ngêmilikin, ngêningkatin kepêrcayèan diri, ngurangin strès, nyêgèh depresi, ngêbantu ngêliwatin masa sulit, amè ngêjalanin idup sèhat.
Sebenernya mah kalo ketemu ama cowo yang sekarang jadi laki aye mah dari SMP. Teryata dulu satu SMP tapi kaga saling kenal, cuman aye pernah liat. Mulai kenal tuh pas SMA, ya ceritanye itu dari BBM kan dari saling chat eh lama-lama deket. Pas deket kaga langsung jadian karna die tuh semept balikan ama mantannye, nah dari situ tuh sebel ampe benci. Eh 2 taun kemaudian malah jadian trus pacaran kan, eh teryata jodoh. Emang kaga ade nyang tau ya jodoh, cuma jangan ampe kite ngomong kaga bakal jadi dah. Eh teryata kenyataannye malah jadi laki sekarang sempet kaga nyangka juga.
Pada hakikatnye, media massa memiliki tiga jenis, ya ntu media cetak, media daring, dan media elektronik. Televisi merupakan salah satu media elektronik yang memiliki kekuatan besar dalam memengaruhi masyarakat. Hingga saat ini, televisi masih dianggap sebagai pusat informasi bagi sebagian besar orang di dunia, termasuk di Indonesia. Secara harfiah, kata televisi berasal dari penggabungan dua kata, ya ntu tele dari bahasa Yunani yang berarti jauh dan visio dari bahasa Latin yang memiliki arti penglihatan. Jadi, televisi merupakan sebuah alat yang digunakan untuk melihat sesuatu dari jarak yang jauh. Sebagai salah satu media massa, televisi memiliki dampak yang kuat dalam menyampaikan informasi dan membentuk opini publik. Secara garis sejarah, televisi pertama kali ditemukan oleh John Logie Baird asal Skotlandia pada tahun 1926. Di Indonesia sendiri, perkembangan televisi dan siaran pertelevisian memiliki jejak sejarah yang cukup panjang. Televisi pertama di Indonesia dibawa dari Uni Soviet saat Pameran Perayaan 200 tahun Kota Yogyakarta.
Kalo bisnis ente ude telanjur ade di posisi rugi, ade baenye coba beberape tips enih biar pelan-pelan bise ngebangkitin lagih. Inget, ye, pelan-pelan. Kagak ade nyang instan. Petame, adain epaluasi ame semue stakeholder bisnis ente. Biarin mereka keluarin uneg-unegnye biar ketemu titik lemahnye bisnis kite di mane. Kedue, benerin sumber daye manusie nyang dipake. "Benerin" nyang dimaksud enih tindakan kalo SDM-nye pade kerje kagak optimal. Ketige, lakuin perubahan sebage bentuk inopasi di bisnis ente. Misal, dari aspek sasaran, lokasi, ato care masarinnye. Keempat, atur keuangan sebage jantungnye bisnis. Manajemen keuangan, nih, kudu diperatiin betul biar bise minimalisasi ato bahkan ngilangin kerugian. Kelime, dari diri ente tetep pokus ame optimis kalo semuenye bakal bae-bae aje pade waktunye. Keenam, tingkatin keahlian bisnis ente, terutame nyang behubungan ame ngontrol karyawan, manajemen waktu, ampe manajemen keuangan.
Televisi mulai tayang secara perdana di Indonesia pada 17 Agustus 1962 secara bersamaan dengan digelarnye perayaan Hari Proklamasi Republik Indonesia ke-17. Tayangan ntu tersebut menyiarkan upacara peringatan hari kemerdekaan yang digelar di Istana Negara dan berlangsung cukup singkat yakni dari pukul 07.30 WIB hingga 11.02 WIB. Pada 24 Agustus 1962, Presiden Soekarno yang memiliki andil cukup besar dalam pembangunan TV di Indonesia meresmikannye ntu televisi pertama di Indonesia, ya ntu Televisi Republik Indonesia (TVRI) yang kemudian tanggal tersebut menjadi hari kelahiran dari TVRI. Hal tersebut merupakan fase terpenting yang menjadi tonggak utama lahirnye TVRI. Kemudian pada tanggal yang sama, TVRI menyiarkan siaran langsung pembukaan olahraga berskala Asia yakni Asian Games ke-4 yang digelar di Senayan, Jakarta.
adi, ketika itu saya bermain bole bersama teman saya sepulang dari sekolah,Permainan berjalan seperti biasa, menyenangkan, Lalu ditengah pertandingan terjadilah momen tersebut, ketika itu saya dan seorang pemain lawan berusaha mengejar bola yang sedang bergerak liar di area permainan lawan.  Bola jatuh diantara kita berdua, tanpa basa-basi pemain lawan ini langsung menyapu bola untuk mengamankan pertahannya. api naas bagi saya, karena bola langsung menuju kepala saya dan mengenai bola mata. dengan jarak yang begitu dekat dan tendangannya yang sangat keras membuat saya terjatuh kesakitan. jadi kalau main bola harus leih hati-hati dan waspada dengan serangan lawan yang tiba-tiba, karena tidak selamanya permainan berjalan mulus tanpa ada insiden yang saya alami.
Jika dalam menjalankan suatu bisnis ntu kite biasanye mengalami permasalahan pasang surut usaha, khususnye kerugian, tentunye ada faktor-faktor yang menyebabkan hal tersebut terjadi. Maka dari ntu, kite perlu melakukan evaluasi pada semua hal yang berkaitan dengan bisnis kite seperti misalnye mengevaluasi sistem bisnis, dan produk atau jasa yang kite tawarkan di perusahaan. Hal tersebut bertujuan agar kite mengetahui penyebab yang menimbulkan kerugian tersebut. Jika kite udeh mengetahui penyebabnye maka akan mudah untuk kite memperbaikinye. Salah satu penyebab mengalami kerugian adalah sistem bisnis yang dijalankan pada perusahaan  kurang tepat. Sistem bisnis ntu berkaitan dengan sumber daya manusianye yang ada di dalam perusahaan.
Paling nyang kite kaga kaget tuh kalo di desa kite mao jajan mah kudu pergi dulu ke tempat nyang emang nyediain banyak jajanan. Kaga kaya di kota nyang tinggal keluar pengkolan dikit udeh ada tukang jajanan nyang liwat. Di sonomah kaga begitu, pernah aye jajan masa rasaye kaga enak banget dah. Emang si murah tapi gimana kalo kaga biaa di makan cuma sayang-sayanginnduit doang. Kalo di kota mah kite udeh tau nyang mana jajanan enak karna nyari di applikasi juga udeh dikasih tau tuh tingkat enaknye semana. Mangkanye orang di kampung emang kaga banyak nyang jajan, mereka lebih utamain makan.
Mao nyari idè hiburan sêlaèn kê mol? Nah, kagak adè salahnyè buat ngêjè kêramik dari tanèh liat. Êlu bisè milu kêlas ngêjè kêramik di Rumèh Kêramik F. Widayanto. Têmpat êni punyè duè cabang, adè nyang di Jakarta Sêlatan amè di Dèpok. Oh, iyè, F. Widayanto êni mêrupakan sêniman kêramik Indonèsia lulusan ITB. Adè banyak kêlas nyang bisè êlu miluin, misalnyè ngadedet (tèknik citak têkên), ngalinting (tèknik pilin), ngagilês (tèknik lempeng), mêncèt (tèknik pijêt têkên), amè ngadèpak (tèknik putêr). Kêlas-kêlas ntu macêm-macêm hargenyè, mulè dari Rp155.000,00 ampè Rp650.000,00. Sêlamè miluin kêlas, êlu bakal dipandu amè instruktur nyang bêrpêngalaman. Bêlajar ngêjè kêramik di mari amat nyênêngin, apèlagi suasanè rumèhnyè jugè adêm bangêt!
Selaen buat hobi teryata kalo kite punya taneman trus kite ajak ngobrol tuh ngarti apa maksud kite. Kan banyak orang nyiram taneman sambil ajak ngobrol tuh teryata biar tuh taneman tuh tumbuh subur. Soalnye Nyak pernah tuh praktekin pas punya pohon sirsak. Jadi tuh poon juga kaga sengaja numbuh tau-tau gede bae, sengaja kaga dipotong karna pengen ngerasain makan buah sirsak dari hasil nanem sendiri. Boro-boro nyobain, ini tiap bekembang kaga ada satu biji acan nyang jadi buah. Kaga tau juga ape sababnye, akhirnye suatu waktu Nyam ngucap kalo nih poon kaga bebuah lagi mending di tebang aje. Eh kaga lama kemudian ade ada tuh buahnye segede paya nyang gede banget dah ampe puas makannye juga.